પુરુષ-સ્ત્રીની જુદી-જુદી મસ્જિદ હોય છે. જ્યારે વાહ-એ-ગુરુ નથી સ્ત્રી કે પુરુષ. ગુરુ નાનકજીએ એમ.સી.ને નૈસર્ગિક ‘ને ભગવાનની દેન ગણાવી છે, શીખ પંથમાં ‘એવી’ ઔરતને નોર્મલ ગણવામાં આવે છે. મીરાંબાઈ, ભુરીબાઈ ‘ને મુક્તાબાઈની જય સાથે જણાવવાનું કે, હ્ડિઝ નંબર ૨૩૨ (અબુ દાઉદ) સ્પષ્ટ કરે છે કે રજસ્વલા સ્ત્રી કે અપવિત્ર સંભોગ કરેલા પુરુષ માટે મસ્જિદમાં હોવું ગેરકાયદેસર છે. એમાં શું?! એમ્તો ઑર્થોડૉક્સ ચર્ચ પણ ‘એવી’ સ્ત્રીઓને કમ્યુનિઅન પામવાની ના જ પાડે છે. હિબ્રુ બાઇબલમાં ‘એવી’ સ્ત્રીઓ માટે ‘નિદ્દાઃ’ શબ્દ કમ સે કમ ૨૫ વાર છે. લેવિક્ટસ ૧૫થી ૧૯ મુજબ ‘એવી’ સ્ત્રીઓ ગંદી છે, સાત દિવસ માટે ‘અલગ’ ગણવી. ઇજિપ્તની સંસ્કૃતિ હોય કે જેલસ્થ આસારામનો આશ્રમ, કાયદા કડક છે. પારસીઓ ‘ઑરા’ સાથે આ વાત સાંકળે છે. કિરીલ્યન ફોટોગ્રાફીનો પણ ટેકો લે છે. ‘દ્રુજ-એ-બુજિ’ નામની મલિનતાની વાત કરે છે. પણ, એમનામાં એક નોંધપાત્ર વાત પણ છે કે પ્રિસ્ટ યા સામાન્ય માણસને લોહી નીકળતું હોય કે એવો ઘા હોય તો તે પણ પવિત્ર અગ્નિ પાસે ના જઈ શકે. રજનીશભાઈ યાદ આવે છે. એ બોલતા કે પુરુષ પણ દર મહિને એક ‘બ્લેક હૉલ’ પિરિઅડમાં આવે. એમણે એક વાત કરેલી- બુદ્ધ વર્ષો સુધી સ્ત્રીઓને દીક્ષા આપવાથી દૂર રહેતા. અંતે દબાણવશ થઈને શરૂ કરે છે ત્યારે જાહેર કરે છે કે ૫૦૦ વર્ષ પછી મારો ધર્મ નહીં રહે, તમે બળથી બાંધછોડ કરાવી છે. રજનીશભાઈએ સ્વયં બુદ્ધની એ વાત ધ્યાનમાં ના રાખી, પરંતુ તેઓ બુદ્ધ કેમ સ્ત્રી-દીક્ષાની ના પાડતા એ સમજાવે છે કે,